Купала се Дреновка девојка
Купала се Дреновка девојка,
У Дреновцу у води студеној.
Баци сукњу у зелену траву,
А кошуљу крај воде Дреновца.
Докраде се чобан одо ваца,
Те украде сукњу и кошуљу.
Љуто куне Дреновка девојка:
Ко украде сукњу и кошуљу,
Трипут му се иљадиле овце,
Шеница му по долу полегла.
А по брду на срп навалила!
То зачула чобанова мајка:
Ко то куне чобанина мога,
До године у мом двору била,
А до друге и чедо родила,
Ја му мајка кошуље резала.

Извор 
ПЕСМАРИЦА. 1. У Новом Саду: Епископска књигопечатња, 1866. стр. 37.

Љубавне песме